DNA ไม่ฟื้น! Q3/58 ขาดทุนเพิ่ม 127.35 ลบ. หลังปิดสาขาธุรกิจสื่อ-จุดจำหน่วยสินค้าสะดวกซื้อ
DNA ไม่ฟื้น! Q3/58 ขาดทุนเพิ่มเป็น 127.35 ลบ. หลังปิดสาขาธุรกิจสื่อ-จุดจำหน่วยสินค้าสะดวกซื้อ โดยงบฯ Q3/58 ขาดทุนสุทธิ 127.35 ลบ. ขาดทุนเพิ่มขึ้น 1768% จากปีก่อนที่ขาดทุน 6.82 ลบ. ขณะที่ งวด 9 เดือนขาดทุนสุทธิ 243.18 ลบ. ขาดทุนเพิ่มขึ้น 738% จากปีก่อนที่ขาดทุน 29.01 ลบ.
12 พ.ย. 2558

บริษัท ดีเอ็นเอ 2002 จำกัด (มหาชน) หรือ DNA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 127.35 ล้านบาท หรือขาดทุนสุทธิ 0.0251 บาทต่อหุ้น ขาดทุนเพิ่มขึ้น 1768% จากช่วงเดียวกันของปีก่อนที่มีผลขาดทุนสุทธิ 6.82 ล้านบาท หรือขาดทุนสุทธิ 0.0018 บาทต่อหุ้น
ขณะที่ ผลการดำเนินงานช่วง 9 เดือนแรกขาดทุนสุทธิ 243.18 ล้านบาท หรือ 0.0518 บาทต่อหุ้น ขาดทุนเพิ่มขึ้น 738% จากช่วงเดียวกันของปีก่อนที่ขาดทุนสุทธิ 29.01 ล้านบาท หรือ 0.0077 บาทต่อหุ้น
สำหรับผลการดำเนินในไตรมาส 3 ขาดทุนเพิ่มขึ้น มีสาเหตุหลักเกิดจากการปิดสาขากลุ่มธุรกิจ สื่อโฮมเอนเตอร์เทนเมนท์ในปี 2558 ซึ่งประกอบด้วย กลุ่ม Shop จำนวน 126 สาขา,กลุ่ม Sale floor จำนวน 186 สาขา และในจุดจำหน่ายสินค้าสะดวกซื้อ (Convenience store) จำนวน 1,565 แห่ง